คำศัพท์จาก Morning Brief ตอน “โควิดระลอกใหม่ ทำเศรษฐกิจไทยสั่นสะเทือน” มีอะไรบ้าง
คำศัพท์จาก Morning Brief ตอน “โควิดระลอกใหม่ ทำเศรษฐกิจไทยสั่นสะเทือน” ได้แก่

Ethereum (ETH) ไม่ได้เป็นแค่ชื่อสกุลเงินดิจิทัลที่มีมูลค่ารองจาก Bitcoin แต่ยังเป็น Blockchain platform ที่มีลักษณะเป็น Open Source อนุญาตให้ทุกคนเข้ามาพัฒนา เขียนข้อมูล เขียนแอป หรือที่เรียกว่าการสร้าง Smart contract เพื่อนำไปประยุกต์ใช้กับธุรกิจต่างๆ ทำให้ Ethereum มีรูปแบบการใช้งานที่หลากหลาย ไม่จำกัดแค่การทำธุรกรรมทางการเงินเหมือนอย่าง Bitcoin นับว่าเป็นคุณสมบัติเฉพาะตัวของ Ethereum ที่ทำให้นักลงทุนสนใจ 

Binance (BNB) เริ่มต้นจากการเป็นศูนย์ซื้อขาย Crypto ที่ใหญ่ที่สุดในโลก เหรียญ BNB จึงถูกนำมาใช้ลดค่าธรรมเนียมการเทรดผ่าน Binance และยังนำไปใช้เทรดเป็นเหรียญดิจิทัลสกุลอื่น อย่าง Bitcoin, Ethereum ได้อีกด้วย  จุดเด่นสำคัญของ BNB คือจะมีการ “เผาเหรียญ” ทุก ๆ 3 เดือน โดยใช้กำไรของบริษัทเข้าซื้อเหรียญคืน ให้เหลือเพียง 100 ล้านเหรียญหมุนเวียนในระบบ เป็นกลไกในการรักษาความสมดุลของ demand / supply ของเหรียญ สังเกตได้ว่าทุกครั้งที่มีการเผาเหรียญ ความหายากขึ้นของมันก็จะทำให้ราคาเหรียญพุ่งขึ้นทุกครั้ง 

XRP เหรียญ Ripple เป็นสกุลเงินที่ออกโดยบริษัท Ripple ซึ่งให้บริการระบบการโอนเงินหรือสินทรัพย์ระหว่างประเทศแบบเรียลไทม์ แตกต่างจาก Bitcoin ตรงที่ XRP จะใช้สถาบันการเงินที่น่าเชื่อถือเป็นผู้ยืนยันการทำธุรกรรมแทนที่จะเป็นใครก็ได้ และใช้เวลาในการโอนที่สั้นกว่า ทำให้มีความเสี่ยงเรื่องความผันผวนของมูลค่าระหว่างการโอนที่น้อยกว่า  ธนาคารในประเทศไทยบางแห่งก็ได้เข้าร่วมกับ Ripple แล้วด้วย เพื่อเพิ่มความสะดวกและความปลอดภัยในการชำระเงินข้ามประเทศ 

VIX หรือ CBOE Volatility Index จัดทำโดย Chicago Board Options Exchange เป็นดัชนีคาดการณ์ความผันผวนของตลาด S&P 500 ในอีก 30 วันข้างหน้า สะท้อนให้เห็นถึง “ความกลัว” ของตลาด นั่นคือ ยิ่ง VIX มีค่าสูง ก็จะยิ่งแปลว่าตลาดกำลังกลัวมาก คาดการณ์ได้ว่าตลาดจะมีความผันผวนสูงในช่วงเวลา 30 วันต่อจากนี้ 

S&P/TSX (Toronto Stock Exchange) Composite Index คือ ดัชนีที่จัดทำบริษัท Standard and Poor’s (S&P) หลักการคำนวณดัชนีเป็นอย่างเดียวกันกับ S&P500 ของอเมริกาคือ มีการถ่วงน้ำหนักด้วยมูลค่าตลาดของรายบริษัท ครอบคลุม 250 บริษัทในแคนาดา สะท้อน 70% ของตลาดหลักทรัพย์โตรอนโต  

Paris Agreement หรือความตกลงปารีส เป็นสนธิสัญญาระหว่างประเทศว่าด้วยเรื่องการเปลี่ยนแปลงของสภาพภูมิอากาศจากภาวะโลกร้อนหรือ Climate change ถูกร่างขึ้นตั้งแต่ปี 2015 บังคับใช้ 2016 เป้าหมายเพื่อควบคุมภาวะโลกร้อนไม่ให้เพิ่มอุณภูมิเกินกว่า 2 เซลเซียสเมื่อเทียบกับยุคก่อนอุตสหากรรม และเพื่อให้บรรลุเป้าหมายนี้ได้ แต่ละประเทศก็จะต้องทำภารกิจจำกัดการปล่อยก๊าซเรือนกระจกให้ได้มากและรวดเร็วที่สุดเท่าที่จะทำได้
ข่าวเศรษฐกิจและการเงิน